**Տ Ե Ղ Ե Կ Ա Ն Ք - Հ Ի Մ Ն Ա Վ Ո Ր Ո Ւ Մ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՀՈՒԼԻՍԻ 2-Ի № 1096-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. **Անհրաժեշտությունը**

«Հայաստանի Հանրապետության կառավարության 2020 թվականի հուլիսի 2-ի № 1096-ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի ստեղծումը պայմանավորված է մեր երկրում սամբո մարզաձևի մասսայականության, մարզաձևում հայ մարզիկների ձեռքբերումների գնահատման անհրաժեշտությամբ, ինչպես նաև մարզիկների և նրանց մարզիչների ցուցաբերած մինչև երեք արդյունքների գնահատմամբ:

1. **Ընթացիկ վիճակը և խնդիրները**

Ներկայումս անվանական թոշակ հատկացվում է օլիմպիական մարզաձևերի և ոչ օլիմպիական մարզաձևերից միայն շախմատ մարզաձևի մարզիկներին և նրանց մարզիչներին: Սույն նախագծի նպատակն է պետական հոգածության ներքո օժանդակել Հայաստանի Հանրապետության հավաքականների կազմում բարձր արդյունքներ ցուցաբերած սամբիստ մարզիկներին ու նրանց մարզիչներին և նրանց մղել նոր ձեռքբերումների, ինչպես նաև խրախուսել մեկից ավել ցուցաբերած արդյունքների համար:

1. **Տվյալ բնագավառում իրականացվող քաղաքականությունը**

Բնակչության առողջության ամրապնդումը, անհատի ներդաշնակ զարգացումը:

Բարձրակարգ մարզիկների պատրաստումը, միջազգային մրցասպարեզներում Հայաստանի Հանրապետության հավաքական թիմերի և մարզիկների մասնակցության ապահովումը:

**4.Կարգավորման բնույթը և նպատակը**

«Հայաստանի Հանրապետության կառավարության 2020 թվականի հուլիսի 2-ի № 1096-ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման ընդունմամբ հնարավոր կլինի օլիմպիական մարզաձևերի և շախմատի շարքում սամբո մարզաձևից մեր մարզիկների և նրանց մարզիչներին ևս խրախուսել և նրանց մղել նոր ձեռքբերումների: Ինչպես նաև կկարևորվեն և ըստ արժանավույնս կգնահատվեն մեկից ավելի արդյունքներ ցուցաբերած մարզիկների բոլոր նվաճումները և սամբո մարզաձևում ՀՀ հավաքականների կազմում բարձր նվաճումների հասած մարզիկների և նրանց մարզիչների նվաճումները:

1. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարության կողմից։

1. **Ակնկալվող արդյունքը**

Նախագծի ընդունմամբ որոշակիորեն կլուծվեն ՀՀ հավաքականների կազմում բարձր նվաճումների հասած սամբիստ մարզիկների և նրանց մարզիչների սոցիալական խնդիրները:

Տվյալ նախագծի ընդունմամբ Հայաստանի Հանրապետության պետական բյուջեում նախատեսվում է եկամուտների և ծախսերի ավելացում:

1. **«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».**

Որոշման նախագծի ընդունումը ռազմավարական փաստաթղթերի հետ առնչություն չունի:

**2024 թվականի ՀՀ պետական բյուջեում նախատեսվող լրացուցիչ ծախսերը**

Նախագծի ընդունման դեպքում ՀՀ պետական բյուջեից վերոնշյալ ծրագրի համար հատկացվող ծախսերը կավելանան տարեկան 102.408.000 դրամով՝ այդ թվում 29.328.000 դրամ 2-րդ և 3-րդ արդյունքների համար և73.080.000 դրամ՝ սամբո մարզաձևի համար:

Հաշվարկը կատարվել է հիմք ընդունելով 2022 թվականի մարզական արդյունքները: